钦定古今图书集成/明伦汇编/家范典/第003卷 > 元陆梳山居家制用 > 《下篇》
## 钦定古今图书集成/明伦汇编/家范典/第003卷 > 元陆梳山居家制用 > 《下篇》

“居家之病有七：曰呼，曰游，曰饮食，曰土木，曰争讼，曰
翫好，曰惰慢。有一于此，皆能破家。其次贫薄而务周
旋，丰馀而尚鄙猥，事虽不同，其终之害或无以异，但
在迟速之间耳。”夫丰馀而不用者，疑若无害也。然己
既丰馀，则人望以周济，今乃恝然，则失人之情。既失
人之情，则人不祐之，惟恐无其隙。苟有隙可乘，则争
媒孽之，虽其子孙亦怀不满之意，一旦入手，若决堤
破防矣。前所言“存留十之三者，为丰馀之多者制也。”
苟所馀不能三分，则存二分亦可，又不能存二分，则
存一分亦可；又不能存一分，则宜节啬用度，以存赢
馀，然后家可长久，不然一旦有意外之事，家必破矣。

《记》曰：“丧用三年之阞。” 注谓：“阞，什一也。” 正今所存留三分数。凡丧葬所费，其丰俭之节，当以此为准。今谓人家婚礼，当视丧礼所费，则丰俭亦似得中。其有贫者，岂可复立准则？所谓敛手足形，还葬而无椁，人岂有非之者？则婚礼宜俱无所费，所谓迨，其谓之足矣。

“前所言一切不讲者，非谓绝其事也，谓不能以货财
为礼耳。如吊丧则以先往后罢为助，宾客则樵苏不
爨，清谈而已。至如奉亲至急也，啜菽饮水尽其懽，斯
之谓孝；祭祀宜严也，蔬食菜羹足以致其敬”，凡事皆然，则人固不我责，而我亦何慊哉？如此则礼可不废，
而财不匮矣。前所言以六分为十二月之用，以一月
“合用之数约为三十分者，非为必于其日用尽，但约
见每月每日之大概，其间用度自为赢缩，惟是不可
先次侵过，恐难追悔，宜先馀而后用，以无贻鄙吝之
讥。世言皆谓用度有何穷尽，盖是未尝立法，所以丰
俭皆无准则。好丰者妄用以破家，好俭者多藏以敛
怨，无法可依，必至于此。”愚今考古经国之制，为居家
之法，随赀产之多寡，制用度之丰俭，合用万钱者，用
万钱不谓之侈，合用百钱者，用百钱不谓之鄙，是取
中可久之计也。